དུན་པའི་བར་གྱི་རྩ་འགྲེལ་གྱི་ཆོ་ག་དོན་གསལ་བར་འཆད་པའི་མན་ངག་རིམ་གཉིས།

༄༅༅།བཞི་པ་ལེའུ་བཅུ་བཞི་པ་ནས་བཅུ་བདུན་པའི་བར་གྱིས་བཤད་པའི་ཚུལ་ལ་བཞི།རྣམ་པར་འཕྲུལ་པའི་རྒྱལ་པོའི་ལེའུས་བཤད་པའི་ཚུལ།དམ་
ཚིག་སྙིང་པོའི་རྡོ་རྗེ་འབྱུང་བའི་ལེའུས་བཤད་པའི་ཚུལ།དཀྱིལ་འཁོར་རྡོ་རྗེ་མངོན་པར་བྱང་ཆུབ་པའི་ལེའུས་བཤད་པའི་ཚུལ།རྡོ་རྗེའི་བྱིན་རླབས་ཀྱི་རྒྱལ་པོའི་ལེའུས་བཤད་པའི
ཚུལ་ལོ།།དང་པོ་ལ་བཞི།ལེའུ་སྔ་ཕྱིའི་མཚམས་སྦྱར་བ།ལེའུའི་གཞུང་བཤད་པ།ལེའུའི་མཚན་དོན་བཤད་པ།ལེའུ་དེ་བཤད་ཟིན་པར་བསྟན་པའོ།།དང་པོ་ནི་
ནང་ལ་གཞོལ་བའི་རྣལ་འབྱོར་པས་སྔགས་བཟླས་པ་ལ་མི་ལྟོས་པར་ལས་རབ་འབྱམས་སྒྲུབ་པའི་ཚུལ་ལེའུ་བཅུ་གསུམ་པར་བསྟན་ནས།ད་ནི་འདིར་སྔགས་ལ་གཞོལ་བས་ཞི་སོགས
ཀྱི་ལས་སྒྲུབ་པ་བསྟན་པར་བྱ་བའི་ཕྱིར་དེ་ནས་ཞེས་བྱ་བ་ལ་སོགས་པ་གསུངས་ཏེ།གཉིས་པ་ལ་གསུམ།ལས་བཞིའི་སྒྲུབ་ཚུལ་བཤད་རྒྱུད་ལས་གསུངས་པ་དགོད་པ།རྩ་རྒྱུད

ལས་གསུངས་པའི་ལས་ཚོགས་བཤད་པ།དེ་ལྟར་གསུངས་པ་ལ་དགྱེས་ནས་ཚེད་བརྗོད་མཛད་པའོ།།དང་པོ་ལ་གཉིས།བསྐྱེད་རིམ་པའི་ལས་བཞི
སྒྲུབ་ཚུལ།།རྫོགས་རིམ་པའི་ལས་བཞི་སྒྲུབ་ཚུལ་ལོ།།དང་པོ་ནི།བསྐྱེད་རིམ་པའི་ལས་སྒྲུབ་ཚུལ་ལ།སྤྱིར་འདུས་པའི་གདུལ་བྱ་ལ་གང་ཟག་ལྔར་ཡོད་པ་ལས།རིན་པོ་ཆེ་ལྟ་བུའི་གང
ཟག་གིས་ནི་བསྐྱེད་རིམ་ཕྲ་རགས་མཐར་ཕྱིན་ནས་སློབ་པའི་ཟུང་འཇུག་མ་ཐོབ་ཀྱི་བར་དུ་རྫོགས་རིམ་གྱི་རྟོབས་པ་སྐྱེ་བ་ལ་མེད་དུ་མི་རུང་བའི་དངོས་གྲུབ་འགའ་ཞིག་མ་གཏོགས་པ་འཇིག་རྟེན་པའི
དངོས་གྲུབ་རྣམས་དོན་དུ་གཉེར་བར་མི་བྱ་སྟེ།སྦྱོར་བསྡུས་ལས།འཇིག་རྟེན་པའི་དངོས་གྲུབ་ཕྲ་མོ་དང་།གྲུབ་པ་ཆེན་པོ་བརྒྱད་དོན་དུ་གཉེར་བར་མི་བྱ་སྟེ།རྣམ་པར་གཡེང་བར་འགྱུར་བ
དང་ཕྱིར་ལྡོག་པར་འགྱུར་བའི་ཕྱིར་རོ་ཞེས་གསུངས་སོ།།འོ་ན་རྒྱུད་འགྲེལ་ལས་དངོས་གྲུབ་སྒྲུབ་ཚུལ་དུ་མ་གསུངས་པ་ཇི་ལྟར་ཡིན་ཞེ་ན།མཐར་ཐུག་སངས་རྒྱས་ཐོབ་པར་འདོད་པ་ཡོད

ཀྱང་གནས་སྐབས་འཇིག་རྟེན་པའི་དངོས་གྲུབ་ཁྱད་པར་ཅན་རྣམས་ཀྱིས་ཡིད་ཕྲོགས་པའི་གདུལ་བྱ་བར་དཀར་སོགས་བཞི་པོ་དེས་བསྐྱེད་རིམ་ཕྲ་རགས་མཐར་ཕྱིན་ནས་རྫོགས་རིམ་ལ་མི་འཇུག་པར་འཇིག
རྟེན་པའི་དངོས་གྲུབ་རྣམས་སྒྲུབ་པ་ཡིན་ནོ།།གཞན་ཡང་རྒྱུད་འགྲེལ་ལས་རྫོགས་རིམ་པའི་སྒྲུབ་པའི་ལས་ཚོགས་དུ་མ་གསུངས་པ་ཡང་ཇི་ལྟར་ཡིན་ཞེ་ན།དེ་ནི་གཙོ་བོར་ཟུར་འཇུག་ཐོབ་པའི་རྣལ་
འབྱོར་པས་བྱེད་པ་ལ་དགོངས་པའོ།།དེ་ལྟར་ན་བསྐྱེད་རིམ་པས་ལུས་བཞི་སྒྲུབ་པའི་ཚུལ་ལ་ཁྱད་པར་དགུ་ཡོད་དེ།གང་དུ་ཁ་བལྟ་ཕྱོགས་ཀྱི་ཁྱད་པར།དུས་ཀྱི་ཁྱད་པར།ཁ་དོག་གི་ཁྱད་པར།།
བསམ་པའི་ཁྱད་པར།གནས་ཀྱི་ཁྱད་པར།ཡུལ་གྱི་ཁྱད་པར།ཁ་ཟས་ཀྱི་ཁྱད་པར།གྲོགས་ཀྱི་ཁྱད་པར།ཆོ་གའི་ཁྱད་པར་རྣམས་སོ།།དེ་ལ་ཕྱོགས་ཀྱི་ཁྱད་པར་ནི།བཤད་རྒྱུད
རྡོ་རྗེ་འཕྲེང་བ་ལས།བྱང་དུ་ཁ་བལྟས་རྒྱས་པ་ལ།།དེ་བཞིན་ཞི་ལོ་ཤར་དུ་བལྟ།།དྲག་པོའི་ལས་ལ་ལྷོ་ཕྱོགས་སུ།།དབང་གི་ལས་ལ་ནུབ་ཏུ་བལྟ།།གསོང་བ་ཉིད་ལ་མེ་ཡི་ཕྱོགས།
སྡང་བར་བྱ་ལ་བདེན་བྲལ་དུ།།གནས་ལས་བསླང་ལ་རླུང་གི་ཕྱོགས།།གནོན་པ་ལ་ནི་དབང་ལྡན་ཕྱོགས།།ཞེས་པས་བསྟན་ནོ།།དུས་ཀྱི་ཁྱད་པར་ལ།ཟླ་བའི་དུས་དང་།ཉིན་ཞག་གི

དུས་གཉིས་སོ།།ཟླ་བའི་དུས་ནི།ཞི་བ་དང་ནི་རྒྱས་པ་དག།ཟླ་བ་ཡར་གྱི་རོལ་བྱ།།དབང་དང་མངོན་སྤྱོད་ལ་སོགས་པ།།ཟླ་བ་མར་གྱི་ངོ་ལ་བརྩམ།།ཞེས
བབཔས་བསྟན་ནོ།།ཉིན་ཞག་གི་དུས་ནི།ཞི་བ་ཕལ་ཆེར་སྲོད་ལ་བྱ།།དེ་བཞིན་རྒྱས་པ་སྔ་དྲོ་བྱ།།དབང་དང་མངོན་སྤྱོད་དག་གི་ལས།།ཉི་མ་གུང་དང་མཚན་ཕྱེད་ལའོ།།ཞེས་པས་བསྟན་ནོ།།
ཁ་དོག་གི་ཁྱད་པར་ནི།ཞི་ལ་ཁ་དོག་དཀར་པོ་སྟེ།རྒྱས་པ་ལ་ནི་སེར་པོར་བྱ།།དབང་དང་དགུག་པ་དག་ལ་དམར།།ཁ་དོག་ནག་པོ་གསོད་པ་ལའོ།།ཞེས་པས་བསྟན་ནོ།།བསམ་པའི
ཁྱད་པར་ནི།བྱམས་པའི་སེམས་ཀྱིས་ཞི་བ་ལ།།དགའ་བའི་སེམས་ཀྱིས་རྒྱས་པ་ལ།།ཆགས་པའི་སེམས་ཀྱིས་དབང་དག་ལ།།ཁྲོ་བའི་སེམས་ཀྱིས་གསོད་པ་ལའོ།།ཞེས་པས་བསྒྱུར་ཏེ
ཁྱད་པར་དེ་བཞི་ནི་བཤད་རྒྱུད་ལས་གསུངས་པའི་དབང་དུ་བྱས་པའོ།།གནས་ཀྱི་ཁྱད་པར་ནི།ལེའུ་བཅུ་བཞི་པ་ལས།མ་མོའི་གནས་སམ་དུར་ཁྲོད་དམ།ཞེས་པ་རྐང་པ་བཞིས
བསྟན་ལ།དེ་ནི་མངོན་སྤྱོད་བྱ་བའི་གནས་ཡིན་ནོ།།དེས་མམན་པས་ཞི་སོགས་ཀྱི་ལས་གཞན་རྣམས་བྱེད་པའི་གནས་ནི།ལེའུ་བཅུ་གཅིག་པ་ལས།རྣམ་པར་དབེན་པའི་རི་བོ་དང་།ཞེས

པའི་རྐང་པ་བཞི་དྲང་དོན་དུ་བཤད་པ་དང་།ལེའུ་བཅུ་གཉིས་པ་ལས།དགོན་པ་ཆེན་པོའི་ས་ཕྱོགས་སུ།ཞེས་སོགས་དྲང་དོན་དུ་བཤད་པ་རྣམས་ཀྱིས་བསྟན་ནོ།།ཡུལ་གྱི་ཁྱད་པར་ནི།ལེའུ་བཅུ་གསུམ་པ་ལས།མ་དང་སྨྲ་བའི་སེམས།།
ཅན་དང་།ཞེས་སོགས་ཀྱིས་མངོན་སྤྱོད་བྱ་བའི་ཡུལ་བསྟན་ལ།དེས་ལས་གཞན་རྣམས་ཀྱི་ཡུལ་ཡང་ཤེས་པར་བྱའོ།།ཁ་ཟས་ཀྱི་ཁྱད་པར་ནི།ལེའུ་དྲུག་པ་ལས།ཟས་སུ་ཤ་རྣམས་ཟ་བ་དང་།ཞེས་སོགས་གསུངས
པས་བསྟན་ཞིང་།།དེར་མ་ཟད་ལེའུ་བཅུ་གཉིས་པ་ལས།ཤ་ཆེན་དམ་ཚིག་མཆོག་གིས་ནི།ཞེས་སོགས་གསུངས་པས་ཀྱང་བསྟན་ནོ།།གྲོགས་ཀྱི་ཁྱད་པར་ནི།ལེའུ་བཅུ་གཉིས་པ་ལས།ལམ་གྱི་བཞི་མདོའམ་ཤིང
གཅིག་དྲུང་།ཞེས་པ་དགོངས་བཤད་དུ་གསུངས་པས་བསྟན་ཏེ།དེ་བཞི་ནི་རྩ་རྒྱུད་ལས་གསུངས་པའི་དབང་དུ་བྱས་པའོ།།ཆོ་གའི་ཁྱད་པར་ནི།རང་རང་སོ་སོའི་སྐབས་ནས་འཆད་པར་འགྱུར་རོ།།གཉིས་པ་ནི།ཟུང་འཇུག་ལོངས
སྐུས་རགས་པའི་སྦྲུལ་སྐུ་བཟུང་བའི་རྟེན་ལ་གནས་ནས།སྲོག་འཛིན།ཐུར་སེལ།གྱེན་རྒྱུ།མཉམ་གནས་ཏེ་རྩ་བའི་རླུང་བཞི་པོ་རེ་རེས་གཙོ་བོ་བྱས་ནས་དགུ་བརྒྱ་པ་ཕྲག་རེ་རྒྱུ་བ་ལ་ལྗང་འཇུག་གནས་གསུམ་གྱི་རྡོར་བཟླས་བྱས་པས་རིམ་པ་བཞིན
དུ་ཞི་བ་ལ་སོགས་པའི་དངོས་གྲུབ་རྣམས་འགྲུབ་པར་འགྱུར་བ་ཡིན་ཏེ།ལུང་སྟོན་ལས།ཕྱུག་ན་རྡོ་རྗེས་གསོལ་པ།བཅོམ་ལྡན་འདས་ནང་གི་བདག་ཉིད་ཅན་གྱི་དུས་ཞེས་གང་ལ་བགྱི།བཅོམ་ལྡན་འདས་ཀྱིས་བཀའ་སྩལ་པ།ཕྱག་ན
རྡོརྗེ།ནང་གི་བདག་ཉིད་ཅན་གྱི་དུས་ནི་གསང་བ་ཆེན་པོ་ཤིན་ཏུ་གསང་བ་ཤིན་ཏུ་ཕྲ་བ་བྱང་ཆུབ་ཀྱི་སེམས་ཀྱིས་བྱིན་གྱིས་བརླབས་པ་ཡིན་ཏེ།སེམས་ཅན་གྲོལ་ཕྱིར་ཡེ་ཤེས་ཡིན།།སྔགས་རྣམས་སྒྲུབ་ལ་དངོས་གྲུབ་ཡིན།།ཞི་དང་རྒྱས

པའི་ལས་དག་དང་།།དེ་བཞིན་དབང་དང་མངོན་སྤྱོད་ལ།།བཅོམ་ལྡན་གཟུང་མིན་ཞི་བ་སྟེ།།སེམས་དབྱིངས་དེ་བཞིན་གཤེགས་པ་ཡིན།།མེ་ཏོག་ལ་དྲི་ཇི་ལྟ་བར།།དེ་བཞིན་འགྲོ་བའི་སྙིང་ལ་གནས།།
རིམ་ནི་གོ་རིམ་ཇི་བཞིན་དུ།།ཐུན་ཕྱེད་ཀྱི་ནི་དུས་སུ་གནས།།མེ་དང་རླུང་དང་དབང་ཆེན་དང་།།ཆུ་སྟེ་སོ་སོའི་དཀྱིལ་འཁོར་ཏེ།།དམར་དང་ནག་དང་དེ་བཞིན་སེར།།དཀར་པོ་ཉིད་དེ་མདོར་བསྡུས་པའོ།།ཞེས་གསུངས་སོ།།གཉིས
པ་ལ་གསུམ།སྔགས་དང་ནང་ལ་གཞོལ་བའི་ལས་ཚོགས།།སྔགས་ལ་གཞོལ་བའི་ཆོ་གའི་ཁྱད་པར།།ཕུར་བུས་གདབ་པའི་ལས་ཚོགས་སོ།།དང་པོ་ལ་ལྔ།སྔགས་ལ་གཞོལ་བས་ལས་སྒྲུབ་ཚུལ།ནང་ལ་གཞོལ་བས་ལས
སྒྲུབ་ཚུལ།དེ་གཉིས་ཀྱི་དོན་བསྡུ་བ།ལྷ་མོ་གཉིས་ལ་བརྟེན་ནས་དགུག་པའི་ལས།སྔགས་ལ་གཞོལ་བས་དངོས་གྲུབ་མྱུར་དུ་འགྲུབ་པའི་བཟླས་པ་བསྟན་པའོ།།དང་པོ་ལ་གཉིས།ཡུམ་བཞིའི་འཕྲེང་སྔགས་ལ་བརྟེན་ནས་ལས
སྒྲུབ་པ།ཁྲོ་བོ་རྣམས་ཀྱི་ཕྲེང་སྔགས་ལ་བརྟེན་ནས་ལས་སྒྲུབ་པའོ།།དང་པོ་ལ་བཞི།སྤྱན་མ་ལ་བརྟེན་ནས་ཞི་བ།མཱ་མ་ཀཱི་ལི་བརྟེན་ནས་བགེགས་བསལ་བཾ།གོས་དཀར་མོ་ལ་བརྟེན་ནས་རྒྱས་པ།སྒྲོལ་མ་ལ་བརྟེན་ནས་དབང་གི
ལོས་སྒྲུབ་པའོ།།དང་པོ་ནི།དེ་བཞིན་གཤེགས་པ་མི་བསྐྱོད་པ་ལ་སོགས་པ་དང་དམ་ཚིག་གི་ལྷ་མོ་སྤྱན་མ་ལ་སོགས་པ་དང་ཐམས་ཅད་ཀྱི་བདག་པོ་བཅོམ་ལྡན་འདས་རྡོ་རྗེ་འཛིན་པ་ཆེན་པོ་དེས་རིམས་ནད་སོགས་ཞི་བར་བྱེད་པ་ལས
མི་འདའ་བའི་དམ་ཚིག་གི་མཆོག་རྣམ་སྣང་གི་རྣལ་འབྱོར་དང་སྤྱན་མའི་ཕྲེང་སྔགས་ལ་བརྟེན་ནས་ནད་ཞི་བའི་སྦྱོར་བ་བཤད་པར་བྱ་སྙམ་པའི་དགོངས་པརྩེ་གཅིག་པ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་ནས།དེ་བཞིན

གགཤེགས་པ་རྣམ་སྣང་ཐམས་ཅད་ཀྱི་བཙུན་མོའི་མཆོག་སྤྱན་མ་དང་དབྱེར་མེད་དུ་གྱུར་པའི་སྔགས་འདི་རྡོ་རྗེ་འཆང་ཉིད་ཀྱི་སྐུ་དང་གསུང་དང་ཐུགས་རྡོ་རྗེ་ལས་སྒྲའི་རྣམ་པར་ཕྱུང་ངོ་།།གང་ན་ཨོཾ་སོགས་སོ།།དེ་ལ་སྔགས་ཀྱི་མིང་དང་།སྔགས་ཀྱི།།
དོན་དང་།སྔགས་ཀྱི་སྤེལ་ཚིག་དང་གསུམ་དུ་ཡོད་པ་ལས།མིང་ནི་སྦྲུལ་ཞེས་བྱ་ལ།དེ་ཡང་ཐོག་མར་ཨོཾ་ཡིག་གདེངས་ཀ་འདྲ་བ་དང་།བར་དུ་སྦྲུལ་གྱི་ལུས་ལྟ་བུ་དང་།མཐར་སྭཱ་ཧཱ་མཇུག་མ་ལྟ་བུ་ཡོད་པའི་ཕྱིར་ན་དེ་སྐད་ཅེས་བྱའོ།།
དེ་ལྟར་ཡང་རྡོ་རྗེ་གཙུག་ཏོར་གྱི་རྒྱུད་ལས།ཐོག་མར་ཨོཾ་ལྡན་ཐ་མར་ནི།།སྭཱ་ཧཱ་ར་ཡང་དག་ལྡན་པ་འདི།།སྦྲུལ་ཏེ་ཞི་བའི་ལས་ཅན་དུ།སྔགས་སྟོན་རྣམས་ཀྱིས་ཤེས་པར་བྱ།ཞེས་གསུངས་སོ།།སྔགས་ཀྱི་དོན་ནི།ཨོཾ་ནི་
སྔར་ལེའུ་གསུམ་པར་བཤད་པ་བཞིན་ནོ།།རུ་རུ་ནི་སྔགས་ཀྱི་ལྷའོ།།སྥུ་རུ་ནཱི་གསལ་བར་བྱེད་པའོ།།ཛྭ་ལ་ནི་གཟི་བརྗིད་དོ།།ཏིཥྛ་ནི་བརྟན་པའམ་བཞུགས་ཤིག་པའོ།།སིདྡྷ་ལོ་ཙ་ནེ་ཞེས་པ་ནི་གྲུབ་པའི་སྤྱན་ནོ།།སརྦ་ནི་ཐམས་ཅད
དོངོཨརྠ་སཱ་དྷ་ནི་དོན་གྲུབ་པའོ།།སྭཱ་ཧཱ་ནི་དེ་གསལ་བར་བྱེད་པའོ།།སྤེལ་ཚིག་ནི།ཆེ་གེ་མོ་ཤཱནྟིཾ་ཀུ་རུ་སྭཱ་ཧཱ།ཞེས་པ་ལྟ་བུའོ།།དེ་ནས་སངས་རྒྱས་རྣམ་སྣང་གི་རིགས་ཀྱི་སྒྲུབ་པ་པོ་སྔགས་ལ་གཞོལ་བ་རྣམས་ཀྱིས་སྤྱན་མའི་ཕྲེང་སྔགས
འབུམ་ཕྲག་གཅིག་དང་སྔགས་དེས་ལྷ་དབང་དུ་བྱེད་པའི་སྦྱིན་སྲོག་ཁྲི་ཕྲག་གཅིག་གིས་ལྷ་མཉེས་པར་བྱས་ཏེ།ནད་ཞི་བའི་འབྱོར་པ་ཀུན་ལ་མཉེས་ཤིང་རབ་ཏུ་དགྱེས་པར་གྱུར་པའི་འཁོར་གྱི་ལྷ་སོ་གཅིག་དང་།སངས་རྒྱས་སྐུ་རྡོ་རྗེ་རྣམ་སྣང
རྗེས་སུ་དྲན་པ་སྟེ་གཙོ་བོར་བྱས་པའི་ཏིང་ངེ་འཛིན་དང་པོ་གཉིས་སྔོན་དུ་བཏང་ལས་རྒྱལ་མཆོག་གི་དུས་སུ།རང་གི་ཡེ་ཤེས་སེམས་དཔའི་ཐུགས་ཀར་ཟླ་བའི་སྟེང་དུ་འཁོར་ལོ།།དེའི་ལྟེ་བར་ཏིང་ངེ་འཛིན་སེམས་དཔའ་ཨོཾ་བསམ།དྲིའི་

མཐར་རུ་རུ་སྥུ་རུའི་སྔགས་ཕྲེང་བ་ཡས་སྐར་དུ་དགོད།དེ་ལས་སྔགས་ཀྱི་ཕྲེང་བ་མར་མེ་གཅིག་ལས་གཉིས་ཆད་ཀྱི་ཚུལ་དུ་བྱུང་ནས་རང་གི་སྣ་བུག་གཡོན་ནས་བྱུང་།མདུན་དུ་ཟླ་བའི་སྟེད་དུ་བཞག་པའི་བསྒྲུབ
བྱའི་སྣ་བུག་གཡས་ནས་ཞུགས་པ་སྟོང་གའི་ཏིང་ངེ་འཛིན་སེམས་དཔའོ་ཨོཾ་གྱི་མཐར་དགོད།དེ་ལས་འོད་ཟེར་འབྲོས་པས་བསྒྲུབ་བྱའི་ལུས་ལ་ཡོད་པའི་ནང་གདོན་སྡིག་སྒྲིབ་ཐམས་ཅད་ཤ་ཟའི་གཟུགས་སུ་བྱས་པ་དེ་སྒྲུབ་རྒྱའི་སྣ་བྱུག་གོམན།
ནས་ཕྱིར་ཕྱུང་བར་བསམ་ཞིང་།དེ་ནས་རྡོ་རྗེའི་དམ་ཚིག་རྣམ་སྣང་གི་ཐུགས་རྒྱུད་སྐུལ་བར་མཛད་མ།ཤི་བ་ལ་མངོན་དུ་རྫོགས་པ་ཡོང་སོས་པར་བྱེད་པར་གསུངས་པའི་ཕྲེང་སྔགས་སྤེལ་ཚིག་དང་བཅས་པ་བཤང་མོ་ཐག་པ་འདི་ནི་གསུངས།
ཤིང་བཟླས་པ་ཙམ་གྱིས་ནང་ཞི་བར་འགྱུར་རོ།།དེ་ལྟར་ནད་ཞི་བར་འབྱུང་བ་འབའ་ཞིག་ཏུ་མ་ཟད་ཁ་དོག་དང་བསམ་པ་དང་སྦྲེལ་ཚིག་གི་བྱེ་བྲག་གིས་རྒྱས་པ་དང་དབང་གི་ལས་རྣམས་ཐམས་ཅད་ཀྱང་རབ་ཏུ་འགྲུབ་པར་འགྱུར་རོ།།གཉིས
པ་ནི།དེ་ནས་བཅོམ་ལྡན་འདས་རྡོ་རྗེ་འཆང་ཆེན་པོ་དེ་སྐུ་གསུམ་སྟེ་ཁམས་གསུམ་གྱི་དེ་ཁོ་ན་ཉིད་དུ་དབྱེར་མེད་པས་ན་དམ་ཚིག།དེ་ལས་མི་ཕྱེད་པས་ན་རྡོ་རྗེ་ཁྲོ་བོ་མི་བསྐྱོད་པའི་རྣལ་འབྱོར་དང་།མཱ་མ་ཀཱིའི་ཕྲེང་སྔོགས་ལ་བརྟེན་ནས
དངོས་པོ་བགེགས་དང་དངོས་པོ་མེད་པ་བགེགས་ཞི་བར་བྱེད་པ་ལས་མི་འདའ་བའི་དམ་ཚིག་དེ་ཉིད་མི་མཐུན་ཕྱོགས་ཀྱིས་མི་ཕྱེད་པས་ན་རྡོ་རྗེ།དེ་ལྟ་བུའི་ལས་ཚོགས་དེ་བཤད་པར་བྱ་སྙམ་པའི་དགོངས་པ་རྩེ་གཅིག་པ་ཞེས་བྱ་བའི་ཏིང་ངེ
འཛིན་ལ་སྙོམས་པར་ཞུགས་ནས་རྡོ་རྗེ་འཛིན་མི་བསྐྱོད་པ་ཐམས་ཅད་ཀྱི་བཙུན་མོའི་མཆོག་མཱ་མ་ཀཱི་དང་ངོ་བོ་དབྱེར་མེང་དུ་གྱུར་པའི་སྔགས་འདི་ཉིད་ཀྱི་སྐུ་དང་གསུང་དང་ཐུགས་རྡོ་རྗེ་ལས་སྒྲའི་རྣམ་པར་ཕྱུང་ངོ་།།གང་ན་ཨོཾ་སོགས་སོ།།དེ

་ཡང་སྔགས་ཀྱི་མངོན་སྦྲུལ་ཞེས་བྱར།།ངནྡ་ན།ཤཀནན་བགེགས་རྣམས་ཞི་བར་མངདང་པའོ།།ཤཱནྟེཀ་རན་འཤེགས་རྣམས་ཀྱིས་བྱས་པའི་རང་སགས་ཉེ་བར་མཛད་པའོ།།བྷཊྚ་རྒུརྠཱ་ནི་བསྲེགས་རྣམས་གཞོག་པར་གྱིས་གཞག་པར་བྱ་
གྷུ་ཊིནྲྀགྷུབྷི་ནི་བརླག་པར་གྱིས་བརླག་པར་གྱིས་ཤིག་པའོ།།གྷཱ་ཏ་ཡ་གྷཱ་ཏཱ་ཡ་ནི་འཁོར་རྣམས་ཀྱང་རློག་ཏུ་ཆུག་རློག་ཏུ་ཆུ་གཅིག་པའོ།།སྣྲེལ་ཚིག་ནི།ཆེ་གེ་མོ་རཀྵ་རཀྵ་སྭཱ་ཧཱ།ཞེས་པ་ལྟ་བུའོ།།དེ་ནས་སྐུ་གསུང་ཐུགས་ཀྱི་རྡོ་རྗེ་གསུམ་དབྱེར་མེད་པའི་རྡོ་རྗེ་
ཅི་ནི་མི་བསྐྱོད་པའི་རྣལ་འབྱོར་པ་སྔགས་ལ་གཞོལ་བསམྦྷ་མ་ཀཱིའི་ཕྲེང་སྔགས་འབུམ་དང་སྔགས་དེས་ལྷ་དབང་དུ་བྱེད་པའི་སྦྱིན་སྲེག་ཁྲི་ཁྲག་གཅིག་གིས་ལྷ་མཉེས་པར་བྱས་ཏེ།དེ་ལྟར་བྱེད་པའི་སྒྲུབ་པ་པོ་དེ་ནི་དགའ་བས་མཉེས་པའི་སྤྱན་གྱི་ཨུཏྤལ་
གདངས་ནས་སུ་རྡོ་རྗེའི་ཐུགས་མི་བསྐྱོད་པ་ནི་རྗེསུ་དྲན་པའི་ཏིང་ངེ་འཛིན་དང་པོ་གཉིས་སྔོན་དུ་བཏང་།ལས་རྒྱལ་མཆོག་གི་དུས་སུ་བདུད་ལ་སོགས་པས་མི་བྱེད་པས་ན་རྡོ་རྗེ་བསྒྲུབ་བྱ་སྲུང་བའི་ལས་སྦྱོར་རྣམས་ལྔ་རྟག་ཏུ་རབ་ཏུ་བསྒྲུབ་པར་བྱའོ།།དེ་ཡ
བསྲུང་བྱ་གང་ཡིན་དེའི་མགོ་བོར་ཧཱུཾ་ལས་མི་བསྐྱེད་པའི་ཕྱག་མཚན་རྡོ་རྗེ་རྩེ་ལྔ་པ་གྱེན་དུ་འགྲེང་བ་བསམ།དེའི་ལྟེ་བར་མཱ་མཀྵི་སེམས་དཔའ་སུམ་བརྩེགས་བསྐྱེད་པའི་ཏིང་ངེ་འཛིན་སེམས་དཔའི་མཐར་སྔགས་ཕྲེང་དགོད།།དེ་ལས་འབྲོས་པའི་རྡོ་རྗེ་ཕྲ་མ
རྣམས་གཅིག་ཏུ་གྱུར་པའི་གོ་ཆས་བསྒྲུབ་བྱ་ལོ་གྲོ་བསྐོན་པར་བསམ་ཞིང་།སྔགས་མིང་སྦྲེལ་དང་བཅས་པ་བཤངད་མ་ཐག་པ་འདི་ནི་ཐུན་བཞིར་བཅད་ནས་གསུངས་ཤིང་བཟླས་པ་ཙམ་གྱིས་རྡོ་རྗེ་ཆེན་པོ་བགེགས་དང་ལོག་འདྲེན་ལ་སོགས་པའི་འཇིགས
བས་ཉེན་པའི་བསྒྲུབ་བྱ་ལ་རྟག་ཏུ་གཞན་གྱིས་མི་ཐུབ་པའི་སྟོབས་ནི་རྒྱས་པར་བྱེད་པར་བཤད་དོ།།གསུམ་པ་ནི།དེ་ནས་བཅོམ་ལྡན་འདས་རྡོ་རྗེ་འཆང་ཆེན་པོ་དེ་འདོད་ཆགས་ཆེན་པོའི་དམ་ཚིག་འོང་དཔག་མེད་ཡིན་ལ་གཟིགས་པ་སྟེ་དེའི་རྣལ་འབྱོར།

དང་གོས་དཀར་མ་བ་ཕྲང་སྔགས་ལ་བརྟེན